钦定古今图书集成/明伦汇编/氏族典/第526卷 > 《廖用贤尚友录》 > 莫题
## 钦定古今图书集成/明伦汇编/氏族典/第526卷 > 《廖用贤尚友录》 > 莫题

按《魏书莫题传》：“题，代人也。多智有才用。初为幢将，领
禁兵，以功拜平远将军，赐爵扶柳公，进号左将军，改
为高邑公，出除中山太守。初，昭成末，太祖季父窟咄
徙于长安，题时贰于太祖，遗箭于窟咄，谓之曰：‘三岁
犊岂胜重载’。言窟咄长而太祖少也。太祖既衔之。天
赐五年，有告题居处倨傲，拟则人主，太祖乃使人示”
之箭，告之曰：“三岁犊能胜重载”不题奉诏，父子对泣。
诘朝乃刑之。